


	VYDANIE HLASOVACIEHO PREUKAZU 
Volič, ktorý má trvalý pobyt na území SR a v deň konania parlamentných volieb nebude môcť voliť v mieste svojho trvalého pobytu vo volebnom okrsku, v ktorého zozname voličov je zapísaný, môže požiadať obec svojho trvalého pobytu o vydanie hlasovacieho preukazu. Obec na základe žiadosti voličovi vydá hlasovací preukaz a zo zoznamu voličov ho vyčiarkne s poznámkou o vydaní hlasovacieho preukazu. Hlasovací preukaz oprávňuje na zápis do zoznamu voličov v ktoromkoľvek volebnom okrsku. 

Volič môže požiadať o vydanie hlasovacieho preukazu:
osobne v úradných hodinách, najskôr 16.08.2023 a najneskôr 29.09.2023 do 12:00 hod. na adrese Mestský úrad, L. Kossutha 1233/99, Kráľovský Chlmec. Obec vydá hlasovací preukaz bezodkladne.
        Pondelok	 7:30 – 11:45	 12:30 – 16:00 
        Utorok 	 7:30 – 11:45
        Streda 	 7:30 – 11:45	 12:30 – 17:00
        Štvrtok 	 7:30 – 11:45
        Piatok 	 7:30 – 13:00 

v listinnej podobe tak, aby žiadosť o vydanie hlasovacieho preukazu bola doručená obci najneskôr 08.09.2023 na adrese Mestský úrad, L. Kossutha 1233/99, Kráľovský Chlmec.

elektronicky e-mailom na info@kralovskychlmec.sk tak, aby žiadosť o vydanie hlasovacieho preukazu bola doručená obci najneskôr 08.09.2023.
Žiadosť musí obsahovať údaje o voličovi:
        • meno a priezvisko, 
        • rodné číslo, 
        • štátnu príslušnosť,
        • adresu trvalého pobytu (obec, ulica, číslo domu)
        • korešpondenčnú adresu, na ktorú obec doručí hlasovací preukaz

prostredníctvom osoby splnomocnenej žiadateľom možno požiadať o vydanie hlasovacieho preukazu v úradných hodinách najneskôr 29.09.2023 do 12:00 hod. na adrese Mestský úrad, 2. poschodie, č. dv. 14, L. Kossutha 1233/99, Kráľovský Chlmec.
Žiadosť musí obsahovať údaje o voličovi:
        • meno a priezvisko, 
        • rodné číslo, 
        • štátnu príslušnosť,
        • adresu trvalého pobytu (obec, ulica, číslo domu). 

Obec zašle vydaný hlasovací preukaz voličovi na adresu jeho trvalého pobytu, prípadne na inú adresu, ktorú žiadateľ uviedol vo svojej žiadosti o vydanie hlasovacieho preukazu. Obec zašle voličovi vydaný hlasovací preukaz doporučenou zásielkou „Do vlastných rúk“. 
Ak volič v písomnej žiadosti alebo elektronickej žiadosti uvedie, že hlasovací preukaz prevezme iná osoba, musí v žiadosti uviesť jej meno, priezvisko a číslo občianskeho preukazu. Táto osoba je povinná prevzatie hlasovacieho preukazu potvrdiť svojím podpisom.
